Eduardo Campos

Eduardo Henrique Accioly Campos (10. august 1965 Recife, Pernambuco osariik – 13. august 2014 Santos, São Paulo osariik) oli Brasiilia ökonomist ja poliitik.

Ta lõpetas Pernambuco Föderaalse Ülikooli ökonomistina.

Ta oli aastatel 2004–2005 Brasiilia teadus- ja tehnoloogiaminister. Aastatel 2007–2014 oli ta Pernambuco osariigi kuberner. Lisaks oli ta aastatel 2005–2014 Brasiilia Sotsialistliku Partei president. 2014. aastal kandideeris ta Brasiilia presidendivalimistel.

Eduardo Campos hukkus 13. augustil 2014 São Paulo osariigis Santoses lennuõnnetuse tagajärjel.

 Isiklikku 
Tema vanaisa Miguel Arraes (1916–2005) oli Pernambuco osariigi kuberner, ema Ana Arraes on advokaat ja poliitik ning isa Maximiano Campos (1941–1998) oli luuletaja.

 Viited 

Kategooria:Brasiilia poliitikud
Kategooria:Lennuõnnetusel hukkunud
Kategooria:Sündinud 1965
Kategooria:Surnud 2014